對雪作詩未竟曹使君寄聲招飲因成篇以寄
作者：毛滂
朝代：宋

paragraphs: 東風欲辭閶闔殿，未向百花枝上見。
先拂瑤臺玉蘂叢，聯翩時落玲瓏片。
水晶宮中清曉寒，蝴蝶窺簾輕暝旋。
素光冷逼翠雲裘，玄冰暗結青光研。
詩成玉屑帯冰書，興隨月繞清溪徧。
兔園老筆生陽春，墨葩不待微和扇。
明朝當見郢中吟，雕樽快覆鵝黄面。